b'\n_START_ARTICLE_\nMednarodno policijsko zdru\xc5\xbeenje\n_START_PARAGRAPH_\nMednarodno policijsko zdru\xc5\xbeenje (angle\xc5\xa1ko International Police Association, IPA) je mednarodna stanovska organizacija policistov, ki zdru\xc5\xbeuje ve\xc4\x8d kot 300.000 \xc4\x8dlanov v 61 dr\xc5\xbeavah.\n_START_SECTION_\nOrganizacijska struktura in cilji\n_START_PARAGRAPH_\nMednarodno policijsko zdru\xc5\xbeenje je bilo ustanovljeno 1. januarja 1950 pod geslom Servo per Amikeco (SLU\xc5\xbdITI PRIJATELJSTVU), z namenom mre\xc5\xbeenja in sodelovanja med policisti po vsem svetu. Organizacija skrbi za sodelovanje na mednarodnih, nacionalnih in lokalnih nivojih, ter preko strokovnih, kulturnih in dru\xc5\xbeabnih prireditev nudi mo\xc5\xbenosti za strokovni razvoj._NEWLINE_V Nem\xc4\x8diji ima zdru\xc5\xbeenje svoj izobra\xc5\xbeevalni objekt, IBZ Gimborn (Nem\xc4\x8dija) www.ibz-gimborn.de in sklad za \xc5\xa1tipendiranje, Arthur Troop._NEWLINE_Zdru\xc5\xbeenje preko razli\xc4\x8dnih dejavnosti skrbi za mo\xc5\xbenost izmenjave najbolj\xc5\xa1ih praks in aktualnih tem, s katerimi se soo\xc4\x8da policija v dana\xc5\xa1njem \xc4\x8dasu. Redno se organizirajo svetovni seminarji in programi strokovne izmenjave policijskih slu\xc5\xbeb, ki jih usklajuje Mednarodna socialna komisija. \xc4\x8clanom zdru\xc5\xbeenja so na voljo nastanitvene mo\xc5\xbenosti v ve\xc4\x8d kot 70. domovih IPA, ustanovljenih v ve\xc4\x8d kot 20. dr\xc5\xbeavah._NEWLINE_IPA vsako leto organizira mednarodne mladinske izmenjave za otroke \xc4\x8dlanov IPA, starih od 16 do 17 let, v drugi dr\xc5\xbeavi. IPA ima pet mednarodnih komisij, pod okriljem Stalnega izvr\xc5\xa1nega odbora in \xc4\x8dlanov iz razli\xc4\x8dnih dr\xc5\xbeav po svetu. Komisija za zunanje odnose zagotavlja \xc4\x8dastnike za zvezo v razli\xc4\x8dnih organizacijah ZN._NEWLINE_Mednarodna kulturna komisija skrbi za kulturne dogodke in tekmovanja, vodi Mednarodno mladinsko sre\xc4\x8danje. Mednarodna strokovna komisija vodi program policijske prakse, \xc5\xa1tipendijo Arthur Troop, seminarje mladih uradnikov in opravlja strokovne raziskave. Mednarodna socialna komisija skrbi za nujno in humanitarno pomo\xc4\x8d \xc4\x8dlanom po naravnih nesre\xc4\x8dah, skrbi za hi\xc5\xa1e IPA ter usklajuje dru\xc5\xbebene in \xc5\xa1portne dogodke ter izmenjave mladinskih po\xc4\x8ditnic. Mednarodna notranja komisija je odgovorna za ohranjanje in spreminjanje mednarodnih pravil in statuta zdru\xc5\xbeenja._NEWLINE_Glavne pisarne organizacije (IAC) so v Nottinghamu.\n_START_SECTION_\nZgodovina\n_START_PARAGRAPH_\nIPA - najve\xc4\x8dja policijska organizacija na svetu - je bila ustanovljena 1. januarja 1950. Do danes je njen moto "Servo per Amikeco" oz. "slu\xc5\xbeiti prijateljstvu" dosegel ve\xc4\x8d ljudi, kot bi si lahko zamislili._NEWLINE_Vse se je za\xc4\x8delo, ko se je policijskemu vodniku iz Lincolnshireja v Angliji, Arthurju Troopu porodila zamisel, da bi vzpostavil kanal za prijateljstvo in mednarodno sodelovanje med policisti. S pomo\xc4\x8djo zgodnjih pionirjev je pomagal najti druge nacionalne sekcije v zahodni Evropi, Afriki, Ameriki (severu in jugu), Aziji in Avstraliji._NEWLINE_Arthur Troop je leta 1955 na prvem sre\xc4\x8danju mednarodnega izvr\xc5\xa1nega odbora v Parizu, postal prvi mednarodni generalni sekretar, z mandatom do leta 1966._NEWLINE_Leta 1965 je Arthur Troop za svoje delo pri ustanovitvi IPA prejel medaljo britanskega imperija. Svetovni kongres zdru\xc5\xbeenja ob 50. obletnici je potekal maja, leta 2000, v Bournemouthu.\n_START_SECTION_\nIPA v Sloveniji\n_START_PARAGRAPH_\nIPA v Sloveniji povezuje aktivne in upokojene delavce Ministrstva za notranje zadeve RS, pa tudi uslu\xc5\xbebence vseh civilnih organizacij z policijskimi pooblastili. Tako so poleg policistov, uslu\xc5\xbebencev MNZja v dru\xc5\xa1tvo v\xc4\x8dlanjeni \xc5\xa1e nekateri pazniki, varnostniki, cariniki...'